La Universitat de València acull l'ERC Starting Grant de Noemi Rocco per a investigar sobre les propietats dels neutrins

## La Universitat de València acull l'ERC Starting Grant de Noemi Rocco per a investigar sobre les propietats dels neutrins

Noemi Rocco

La científica italiana Noemi Rocco, investigadora en el laboratori de física d'altes energies Fermilab (els EUA), s'incorporarà el proper mes de setembre a la Universitat de València (UV) amb la finalitat de desenvolupar el seu projecte NUQNET, un estudi sobre xarxes neuronals artificials dissenyades per a experiments d'oscil·lació de neutrins. Així, una nova línia de R+D s'obri en l'Institut de Física Corpuscular (IFIC, UV-CSIC), centre en el qual Rocco conformarà el seu nou equip gràcies a l'ajuda Starting Grant que el European Research Council (ERC) li va concedir en la convocatòria de 2024.

Els neutrins són partícules fonamentals increïblement lleugeres i difícils de detectar. Encara que durant dècades es va pensar que eren irrellevants per la seua aparent inactivitat, avui se sap que juguen un paper crucial tant per a la física teòrica i experimental com per a la comprensió de l'univers.

La importància del fenomen d'oscil·lació de neutrins radica en el fet que el seu descobriment va revolucionar la física de partícules, obrint portes a una nova física més enllà del model estàndard. No en va, aquesta fita va suposar per als seus autors el Premi Nobel de Física en 2015. Avui dia, l'ús de tècniques avançades d'intel·ligència artificial i aprenentatge automàtic en els experiments d'oscil·lació de neutrins està facilitant pistes sobre els majors misteris de l'univers, com ara l'origen de la massa, la matèria fosca o el desequilibri còsmic entre matèria i antimatèria.

Aquest esforç requereix la incorporació de models, eines i tècniques que permeten anticipar resultats o comportaments abans de ser observats experimentalment, com els que persegueix el projecte NUQNET (*Neutrino Uncertainty Quantification using Neural Networks*), liderat per **Noemi Rocco**i orientat a crear un marc teòric innovador basat en xarxes neuronals artificials per a descriure quantitativament les interaccions neutrí-nucli.

En les seues investigacions, Noemi Roccoaporta un enfocament interdisciplinari i innovador al camp de la física de neutrins, tot combinant tècniques avançades de teoria nuclear, mètodes estadístics moderns i aprenentatge automàtic. El seu treball, a cavall entre la física de partícules i la física nuclear, redueix incerteses en els models teòrics, la qual cosa permet als experiments d'oscil·lacions de neutrins aconseguir un major nivell de precisió i fiabilitat.

En 2024, aquesta física teòrica i investigadora en el laboratori estaounidenc de física d'altes energies Fermilab va obtindre una ajuda Starting Grant de l'ERC per valor de 1,5 M€. Són les ajudes amb les quals el European Research Council finança a investigadors amb propostes científiques d'excel·lència en els seus primers anys d'independència després del doctorat. Ara, Noemi Rocco i la Universitat de València han signat la incorporació de la científica a l’**Institut de Física Corpuscular** (IFIC, centre mixt de la UV i el CSIC) per al desenvolupament del projecte NUQNET al llarg de 5 anys.

“És una satisfacció continuar atraient talent d'excel·lència contrastada a la Universitat de València, especialment quan procedeix d'aquestes convocatòries que són les més prestigioses a nivell europeu”, ha comentat el vicerector d'Investigació **Carlos Hermenegildo**. “De fet, per a la seua estabilització a llarg termini en els seus centres de recerca, la Universitat aposta de manera preferent per les persones que compten amb una ERC”, ha conclòs.

La trajectòria científica de Noemi Rocco es va iniciar amb un doctorat a la Universitat de la Sapienza de Roma, i ha estat seguida de diferents estades postdoctorals a l’Institut de Física Corpuscular (UV-CSIC), la Universitat de Surrey (Regne Unit), el Laboratori Nacional d’Argonne (EUA) i el laboratori estadounidenc de física d’altres energies Fermilab, on treballa en la actualitat. La investigadora italiana s'incorporarà oficialment a l’IFIC el proper mes de setembre.

Arxivat en:
Ciencias Tecnológicas
, Física
, Astronomía y Astrofísica

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar